
POSLANEC ISLAMA – MUHAMMED ﷺ 
V  imenu  Allaha,  najbolj  Milostljivega,  najbolj 
Usmiljenega Kratek povzetek življenjepisa Polanca 
islama  Muhammeda,  Allahov  blagoslov  in  mir  z 
njim,  v  katerem  so  predstavljeni  njegovo  ime, 
rodoslovje,  domovina  in  zakonski  stan,  njegovo 
poslanstvo  in  to,  k  čemur  je  pozival,  znamenja 
njegovega  poslanstva,  verski  zakon,  ki  ga  je 
prinesel,  ter  stališča  njegovih  nasprotnikov  do 
njega. 
1. IME, RODOSLOVJE IN KRAJ ROJENJA 
TER ODRAŠČANJA 
Glasnik islama je  Muhammed bin  Abdullah  bin 
Abdulmutalib  bin  Hašim,  iz  potomcev  Ismaila 
(Izmael), sina Ibrahima (Abraham), mir z njima. 
Allahov Poslanec Ibrahim (Abraham), mir z njim, 
je  prišel  iz  Levanta  v  Meko  skupaj  s  svojo  ženo 
Hadžero (Hagero) in sinom Ismailom (Izmaelom), 
ki je bil še v zibelki. Po ukazu Vsemogočnega Allaha 
ju  je  naselil  v  Meki.  Ko  je  deček  dorasel,  se  je 
Ibrahim, mir z njim, vrnil v Meko, kjer sta skupaj z 
Ismailom, mir z njim, zgradila  sveti hram  –  Kabo. 
Ljudje  so  se  začeli  množično  naseljevati  okrog 
svetega  hrama  in  Meka  je  postala  cilj  častilcev 
Allaha,  Gospodarja  svetov,  ki  so  prihajali  opravit 

romanje  –  hadž.  Številna  stoletja  so  ljudje 
nadaljevali  z  verovanjem  v  Allaha  in  s  čaščenjem 
Njega Edinega, v skladu z vero Ibrahima, mir z njim. 
 
Nato  pa  so  se  pojavila  odstopanja  in  Arabski 
polotok je postal podoben ostalim območjem sveta. 
Tudi  tam  so  se  razširile  poganske  prakse,  kot  so 
malikovanje,  zakopavanje  živih  hčera,  zatiranje 
žensk,  lažno  pričanje,  pitje  alkohola,  nemoralna 
dejanja, prisvajanje premoženja sirot, oderuštvo in 
podobno. 
Na tem kraju in v takšnem okolju se je leta 571 
po gregorijanskem koledarju iz potomcev Ismaila, 
sina  Ibrahima,  mir  z  njima,  rodil  poslanec  islama 
Muhammed,  sin  Abdullaha,  Allahov  blagoslov  in 
mir  z  njim.  Njegov  oče  je  umrl  še  pred  njegovim 
rojstvom, njegova mati pa, ko je bil star šest let. Zanj 
je  nato  skrbel  njegov  stric  Ebu  Talib.  Živel  je  kot 
sirota  in  v  skromnosti,  preživljal  pa  se  je  z 
zaslužkom lastnega dela. 
2. BLAGOSLOVLJEN POROČNI ZAKON Z 
BLAGOSLOVLJENO ŽENO 
Ko je bil star petindvajset let, se je poročil z eno 
izmed  uglednih  mekkanskih  žena  –  Hadižo  bint 
Huvejlid, naj bo Allah zadovoljen z njo. Z njo je imel 
štiri hčerke in dva sinova, ki sta umrla v otroštvu. 
Njegov  odnos  do  žene  in  družine  je  bil  izjemno 









[image: ] 
4 
nežen  in  poln  ljubezni.  Hadiža  ga  je  zaradi  tega 
globoko ljubila, on pa ji je to ljubezen enako vračal. 
Ni  je  pozabil  niti  po  njeni  smrti;  še  dolga  leta  je 
ohranjal spomin nanjo. Enkrat, kadar je zaklal ovco, 
je  meso  razdelil  njenim  prijateljicam  –  iz 
spoštovanja  do  njih,  iz  zvestobe  do  nje  in  v 
ohranjanje spomina na njeno naklonjenost. 
3. ZAČETEK RAZODETJA 
Poslanec Muhammed, Allahov blagoslov in mir z 
njim,  je  bil  vzornega  vedenja,  odkar  ga  je  Allah 
ustvaril. Njegov narod ga je imenoval resnicoljubni 
in  zaupanja  vredni.  Z  njimi  je  sodeloval  pri 
plemenitih  dejanjih,  vendar  je  preziral  njihovo 
malikovanje  in  se  nikoli  ni  udeleževal  njihovih 
poganskih običajev. 
Ko je v Meki  dopolnil  štirideset let, ga je Allah 
izbral za svojega glasnika. Poslan mu je bil melek 
(angel) Džibril (Gabrijel), mir z njim, s prvimi verzi, 
ki so bili razodeti iz Korana: 
﴿





 

 






 





 











 

 







 













 






























































﴾ 
 Beri z imenom svojega Gospodarja, ki ustvarja! 
 Ustvaril je človeka iz zarodnega strdka. 
 Beri – tvoj Gospodar je Najplemenitejši, 
 ki je poučil o peresu (pisanjem), 
 človeka je naučil tega, česar ni vedel. 

(Kur'an 96: 1–5) 
Nato  je  prišel  k  svoji  ženi  Hadiži,  naj  bo  Allah 
zadovoljen z njo. S trepetajočim srcem ji je povedal, 
kaj  se  mu  je  zgodilo,  ona  pa  ga  je  pomirila  in 
opogumila.  Zatem  ga  je  odpeljala  k  svojemu 
bratrancu  Vereki  bin  Nevfelu,  ki  je  prej  sprejel 
krščanstvo in proučeval Toro in Indžil (Evangelij). 
Hadiža, naj bo Allah zadovoljen z njo, mu je rekla: 
»O bratranec, poslušaj svojega nečaka in to, kar se 
mu  je  zgodilo.«  Vereka  mu  je  rekel:  »Moj  nečak, 
povej  mi,  kaj  si  videl.«  Allahov  Poslanec,  Allahov 
blagoslov in mir z njim, mu je nato opisal dogodek, 
ki ga je doživel. Vereka pa mu je dejal: 
»To je isti Namus (melek, angel), ki ga je Allah 
poslal Musau (Mojzesu), mir z njim. O, ko bi le bil v 
teh dneh še mlad! Ko bi le lahko dočakal čas, ko te 
bo tvoj narod izgnal!« Poslanec, Allahov blagoslov 
in  mir  z  njim,  je  začudeno  vprašal:  »Ali  me  bodo 
izgnali?« Vereka je odgovoril: »Da. Kdor koli je kdaj 
prišel s takšnim sporočilom, kot si prišel ti, so mu 
ljudje  vedno  nasprotovali.  Če  bom  dočakal  dan 
tvojega  izgnanstva,  te  bom  podpiral  z  vso  svojo 
močjo.« 
V Meki je Džibril (Gabriel), mir z njim, še naprej 
spuščal razodetja Kur'ana od Gospodarja svetov in 
mu prinašal tudi podrobnosti Božjega sporočila. 
Še naprej je pozival svoj narod v islam, a ti so ga 
zavračali  in  se  z  njim  prepirali.  V  zameno  za 

opustitev poslanstva so mu ponujali premoženje in 
oblast,  vendar  je  vse  to  zavrnil.  Govorili  so  mu 
enako, kot so govorili dostojanstveniki poslancem 
pred  njim:  da  je  čarovnik,  lažnivec  in  klevetnik. 
Omejevali  so  njegovo  gibanje,  napadali  njegovo 
častno telo in preganjali njegove privržence. 
Allahov  Poslanec,  Allahov  blagoslov  in  mir  z 
njim, je kljub temu ostal  v Meki in pozival  ljudi k 
verovanju v Allaha. Med sezono romanja (hadža) je 
obiskoval  romarje  in  hodil  na  sezonske  arabske 
tržnice,  kjer  je  srečeval  ljudi  in  jim  predstavljal 
islam  –  ne  da  bi  si  želel  materialnih  koristi  ali 
oblasti nad njimi. Ljudi ni ustrahoval z mečem in ni 
imel politične oblasti, saj ni bil kralj. Že na začetku 
misije jih je izzval, naj prinesejo nekaj, kar bi bilo 
podobno  Kur'anu.  Pri  tem  izzivu  je  vztrajal  pred 
svojimi  nasprotniki,  in  tako  so  mu  verjeli  ter  mu 
sledili  tisti  izmed  njegovih  plemenitih 
ashabov/družabnikov,  naj  bo  Allah  zadovoljen  z 
njimi, ki so prepoznali resnico. 
 
V Meki je Allah Poslanca Muhammeda počastil z 
velikim  znamenjem:  z  nočnim  potovanjem  v 
Jeruzalem (isra) in z njegovim vzponom v nebesa 
(miradž). Znano je tudi, da je Allah v nebesa vzdignil 
Poslanca Iljasa (Elija) in Iso (Jezusa), mir z obema, 
kot  je  omenjeno  tako  v  muslimanskih  kot  v 
krščanskih virih. 

Poslancu Muhammedu, Allahov blagoslov in mir 
z  njim,  je  bila  med  nebesnim  potovanjem 
predpisana obredna molitev – ta ista molitev, ki jo 
muslimani opravljajo petkrat na dan. Drugo veliko 
znamenje, ki se je zgodilo v Meki, je bilo razcepitev 
lune, čemur so bili priče tamkajšnji malikovalci. 
Neverniki  iz  plemena  Kurejš  so  uporabili  vsa 
razpoložljiva sredstva, da bi ljudi odvrnili od njega. 
Vztrajno  so  kovali  zarote  proti  njemu,  si 
prizadevali, da bi ga prikazali v slabi luči, in skušali 
preprečiti, da bi ljudje sledili njegovemu sporočilu. 
Trmasto so zahtevali dodatna znamenja, ko pa so 
jim pošla vsa lastna pojasnila, so poiskali pomoč pri 
tamkajšnjih Judih, da bi jim ti pripravili argumente, 
s  katerimi  bi  lahko  nasprotovali  Allahovemu  g  in 
odvrnili ljudi od njega. 
Neverniki  plemena  Kurejš  so  nadaljevali  s 
preganjanjem  vernikov,  zato  jim  je  Poslanec 
Muhammed,  Allahov  blagoslov  in  mir  z  njim, 
dovolil,  da  se  preselijo  v  Abesinijo  (Etiopijo). 
Poslanec,  Allahov  blagoslov  in  mir  z  njim,  jim  je 
rekel:  »V  njej  vlada  pravičen  kralj,  pri  katerem 
nihče ni zatiran.« To je bil krščanski kralj Abesinije, 
Nedžaši (Neguš / Negus). Dve skupini muslimanov 
sta se izselili v Abesinijo. Ko so izseljenci prispeli 
tja, so kralju Nedžašiju predstavili vero, s katero je 
prišel  Allahov  Poslanec  Muhammed,  Allahov 
blagoslov in mir z njim. Nedžašija je njihov govor 

ganil, in je sprejel islam ter rekel: »To, pri Allahu, 
prihaja iz istega vira kot tisto, kar je bilo razodeto 
Musau  (Mojzesu),  mir  z  njim.«  Medtem  pa  so 
Kurejšiji še naprej nadlegovali in napadali ashabe - 
družabnike Muhammeda, Allahov blagoslov in mir 
z njim. 
V Allahovega Poslanca, Allahov blagoslov in mir 
z njim, je med drugim verjela skupina ljudi iz mesta 
Medina, ki se je takrat imenovalo Jesrib. Dali so mu 
prisego in izrazili pripravljenost, da mu bodo stali 
ob strani, če se bo preselil v njihovo mesto. Allahov 
Poslanec  je  dovolil  delu  svojih  ashabov  – 
družabnikov,  da  se  izselijo  v  Medino,  kar  so  tudi 
storili.  Kmalu  zatem  se  je  islam  v  Medini  tako 
razširil, da ni bilo hiše, v  kateri ne bi  bil prisoten 
musliman. 
Ko je Poslanec Muhammed, Allahov blagoslov in 
mir z njim, v Meki preživel trinajst let in pozival k 
verovanju  v  Enega  in  Edinega  Boga,  mu  je  Allah 
dovolil, da se preseli (opravi hidžro) v Medino. Po 
selitvi v Medino je nadaljeval s pozivanjem k veri in 
prebivalcem  pojasnjeval  predpise,  ki  so  se  mu 
postopoma  razodevali.  Nato  je  Allahov  Poslanec,  
Allahov blagoslov in mir z njim, začel pošiljati svoje 
odposlance  s  pisnimi  sporočili  voditeljem  plemen 
in kraljem ter jih vabil v islam. Med tistimi, ki jim je 
poslal  pisma,  so  bili  vladar  Rimljanov,  vladar 
Perzijcev in vladar Egipta. 

Nekega dne se je v Medini zgodil sončni mrk in 
ljudi  je  zajela  panika  in  strah.  Ta  dogodek  je 
sovpadel z dnevom smrti Ibrahima, sina Allahovega 
Poslanca, Allahov blagoslov in mir z njim. Ljudje so 
zaradi tega začeli govoriti: »Sonce se je pomračilo 
zaradi  Ibrahimove  smrti.«  Tedaj  je  Poslanec, 
Allahov blagoslov in mir z njim, rekel: 







































































































 
 Sonce in luna ne povzročita mrka zaradi smrti 
ali  rojstva  kogar  koli.  To  sta  Allahovi  znamenji,  s 
katerima Allah opominja svoje služabnike.

1

 
Če bi bil Poslanec, Allahov blagoslov in mir z njiм, 
lažnivec ali prevarant, bi izkoristil to priložnost, da 
prestraši  ljudi  in  utiša  tiste,  ki  so  mu  očitali  laž. 
Rekel bi lahko: »Sonce se je pomračilo zaradi smrti 
mojega  sina.  Kaj  pa  čaka  tiste,  ki  me  imajo  za 
lažnivca?« A tega ni storil. 
Allah je Poslanca, Allahov blagoslov in mir z njim, 
obdaril s popolnostjo značaja in vrhunsko moralo. 
Allah ga opisuje z besedami: 
﴿

























 ﴾ 
 Resnično,  ti  si  na  vzvišenem  (veličastnem) 
značaju. 
 

1

 Muslimova zbirka hadisov, št. 901. 

(Kur'an 68:4) 
Bil  je  opisan  z  vsemi  plemenitimi  lastnostmi: 
resnicoljubnostjo,  iskrenostjo,  pogumom, 
pravičnostjo,  zvestobo  –  celo  do  svojih 
nasprotnikov  –  ter  izjemno  dobroto.  Rad  je  dajal 
miloščino revnim, sirotam, vdovam in vsem, ki so 
bili v stiski. Skrbel je za to, da ljudem pokaže pravo 
pot, jim izkazoval usmiljenje ter se do njih obnašal 
z  veliko  skromnostjo.  Bil  je  tako  skromen  in 
neopazen, da ga obiskovalci včasih niso prepoznali. 
Ko  je  neznanec  prišel  k  Allahovemu  Poslancu, 
Allahov  blagoslov  in  mir  z  njim,  in  njegovim 
družabnikom,  naj  bo  Allah  zadovoljen  z  njimi,  ga 
med  njimi  ni  prepoznal,  zato  je  moral  vprašati: 
»Kdo med vami je Muhammed?« 
Njegov  življenjepis  je  znamenje  popolnosti  in 
plemenitosti  v  ravnanju  z  vsemi:  s  sovražniki  in 
prijatelji,  z  bližnjimi  in  daljnimi,  s  starejšimi  in 
mlajšimi, z moškimi in ženskami, pa tudi z živalmi 
in pticami. 
Ko  je  Allah  izpopolnil  vero  in  ko  je  Poslanec, 
Allahov blagoslov in  mir z njim,  celovito prenesel 
sporočilo,  je  umrl  v  starosti  triinšestdesetih  let: 
štirideset  let  pred  začetkom  poslanstva  in 
triindvajset let kot Poslanec in glasnik razodetja. 
Pokopan  je  v  Medini.  Ni  zapustil  nobenega 
premoženja ali dediščine, razen svoje bele mule, ki 
jo  je  jezdil,  ter  kosa  zemlje,  ki  ga  je  določil  kot 

sadako (miloščino) za popotnike.

1

 
Število tistih, ki so sprejeli islam, verjeli Poslancu 
in  mu  sledili,  je  bilo  zelo  veliko.  Na  poslovilno 
romanje  (hadž el-veda‘)  je  z  njim  odpotovalo več 
kot  sto  tisoč  njegovih  družabnikov,  približno  tri 
mesece  pred  njegovo  smrtjo.  To  je  eno  izmed 
znamenj,  kako  se  je  njegova  vera  ohranila  in 
razširila.  Njegovi  družabniki,  ki  jih  je  Poslanec, 
Allahov  blagoslov  in  mir  z  njim,  vzgajal  v  duhu 
islamskih  vrednot  in  načel,  so  bili  najboljši  zgled 
pravičnosti,  skromnosti,  pobožnosti,  zvestobe  in 
predanosti tej veri, v katero so verjeli. 
Njegovi  najodličnejši  družabniki,  naj  bo  Allah 
zadovoljen  z njimi  vsemi,  ki  so  prednjačili  v veri, 
znanju,  delovanju,  iskrenosti,  resnicoljubnosti, 
požrtvovalnosti,  pogumu  in  dobroti,  so  bili:  Ebu 
Bekr  Es-Siddik,  Omer  bin  El-Hattab,  Osman  bin 
Affan in Ali bin Ebi Talib, naj bo Allah zadovoljen z 
njimi. Oni so bili med prvimi, ki so verjeli Poslancu 
in mu izkazali podporo. Zato  so  ravno oni postali 
voditelji muslimanov po njegovi smrti. Nihče izmed 
njih  ni  imel  lastnosti  poslanstva,  prav  tako  jih 
Poslanec ni postavljal nad ostale svoje družabnike. 
Allah je ohranil svojo knjigo – Kur'an – ki je bila 
razodeta Njegovemu Poslancu, Allahov blagoslov in 
mir  z  njim.  Prav  tako  je  ohranjen  njegov  Sunnet, 
 

1

 Buharijeva zbirka hadisov, št. 4461 (6/15). 

njegove  besede,  njegova  dejanja  in  njegov 
življenjepis – vse v jeziku, v katerem je govoril.  V 
vsej zgodovini ni ohranjena nobena biografija tako 
natančno,  kot  je  ohranjena  njegova.  Ohranjen  je 
celo način, kako je spal, jedel, pil, se smejal 
in kako je ravnal s svojo družino v svojem domu. 
Vsa njegova ravnanja so natančno ohranjena in 
zapisana v njegovem življenjepisu. Bil je človek in 
Poslanec – ni imel božanskih lastnosti. Sam sebi ni 
mogel ne koristiti ne škodovati, kajti korist in škoda 
sta v Allahovih rokah. 
4. NJEGOVO SPOROČILO  
Allah je poslal Muhammeda, Allahov blagoslov in 
mir  z  njim,  ko  so  se  malikovanje,  nevera  in 
nevednost razširili po vsej zemlji. Takrat na Zemlji 
skoraj ni bilo nikogar, ki bi častil Allaha pravilno in 
brez  pripisovanja  družabnikov,  razen  majhnega 
števila  pripadnikov  knjige.  Zato  je  Allah  poslal 
svojega  Poslanca  Muhammeda,  Allahov  blagoslov 
in mir z njim, kot zadnjega poslanca – pečata vseh 
poslancev in glasnikov. Poslal ga je z vodstvom in 
resnično vero za vse svetove, da bi ji dal premoč nad 
vsemi  verovanji  ter  da  bi  ljudi  izpeljal  iz  teme 
poganstva, nevere in nevednosti v svetlobo tevhida 
(monoteizma)  in  imana  (resničnega  verovanja). 
Njegovo  sporočilo  dopolnjuje  razodetja  vseh 
prejšnjih poslancev, mir z njimi. 

Pozival je ljudi k isti veri, h kateri so pozivali tudi 
predhodni  poslanci  in  glasniki,  mir  z  njimi:  Nuh 
(Noe),  Ibrahim  (Abraham),  Musa  (Mojzes), 
Sulejman (Salomon), Davud (David), Isa (Jezus) … 
Pozival  je  v  verovanje,  da  je  Allah  Gospodar, 
Stvarnik  in  Oskrbovalec;  da  On  daje  življenje  in 
smrt; da je On lastnik popolne oblasti, ki jo upravlja 
po Svoji modrosti; da je On Dobrotljiv in Usmiljen. 
Ustvaril  je  vse,  kar  obstaja  v  vesolju  –  tisto,  kar 
vidimo,  in  tisto,  česar  ne  vidimo  –  in  vse,  razen 
Allaha, je Njegova stvaritev. 
Prav  tako  je  pozival  k  čaščenju  samo  Enega  in 
Edinega  Boga  -  Allaha,  ter  k  opustitvi  čaščenja 
vsega, kar je poleg Njega. Najjasneje je pojasnil, da 
je  Allah  Eden  in  Edini,  brez  družabnika  pri 
Njegovem  čaščenju,  Njegovi  oblasti,  Njegovem 
ustvarjanju in upravljanju. Pojasnil je, da Vzvišeni 
Allah ni rodil in ni rojen, da Njemu ni nihče enak ali 
podoben  in  da  se  Allah  ne  utelesi  v  nobeno  od 
Njegovih stvaritev. 
Pozival je v verovanje v božanske knjige, kot so 
spisi Ibrahima (Abrahama) in Muse (Mojzesa), pa 
tudi  v  Toro,  Zebur  (Psalme)  in  Indžil  (Evangelij). 
Prav tako je pozival v verovanje v vse poslance, mir 
z njimi,  in pojasnil,  da  kdor  zanika  enega samega 
poslanca, s tem zanika tudi vse ostale. 
Ljudem  je  prinašal  veselo  novico  o  Allahovi 
milosti, da je Allah tisti, ki skrbi za njihove potrebe 

na tem svetu, da je On Usmiljeni Gospodar in da bo 
On edini sodil vsem ljudem na Dan vstajenja, ko jih 
bo  ponovno  obudil  iz  njihovih  grobov.  On  bo 
vernike  za  njihova  dobra  in  pravična  dejanja 
nagradil  z  desetimi  dobrimi  deli  za  vsako  dobro 
dejanje – in še več, če bo želel – za slaba dejanja pa 
bo človeku zapisal le eno slabo dejanje. Vernikom je 
obljubljeno  večno  dobro  v  posmrtnem  življenju. 
Kdor  pa  ne  veruje  in  dela  slaba  dejanja,  bo za  to 
prejel kazen na tem svetu in v onstranstvu. 
Poslanec Muhammed, Allahov blagoslov in mir z 
njim,  v  svojem  poslanstvu  ni  poveličeval  svojega 
plemena,  svojega  kraja  ali  samega  sebe.  Ravno 
nasprotno – imena poslanikov Nuh (Noe), Ibrahim 
(Abraham),  Musa  (Mojzes)  in  Isa  (Jezus),  mir  z 
njimi, so v Kur'anu omenjena pogosteje kot njegovo 
ime.  V  Plemenitem  Kur'anu  ni  omenjeno  niti  ime 
njegove  matere  niti  imena  njegovih  žena.  Beseda 
„Musova  mati“  se  v  Kuranu  večkrat  pojavlja, 
Merjem  (Marija),  mir  z  njo,  pa  je  omenjena  kar 
petintridesetkrat. 
Poslanec Muhammed, Allahov blagoslov in mir z 
njim,  je  bil  varovan  pred  vsakršnim  dejanjem  ali 
ravnanjem,  ki  bi  nasprotovalo  šeriatu,  razumu, 
prvotni  naravi  človeka  (fitri)  ali  zdravi  morali. 
Poslanci,  mir  z  njimi,  so  nezmotljivi  v  tem,  kar 
prenašajo od Allaha, saj so oni tisti, ki so zadolženi, 
da  posredujejo  Allahove  ukaze  Njegovim 

služabnikom. Nimajo nobene lastnosti božanskosti 
ali gospodovanja; so ljudje kakor vsi drugi, le da jim 
Vzvišeni Allah razodeva Svoja sporočila. 
Eden  največjih  dokazov,  da  je  poslanstvo 
Muhammeda, Allahov blagoslov in mir z njim, Božje 
razodetje, je to, da je še danes ohranjeno povsem 
enako, kot je bilo v času njegovega življenja. Sledi 
mu  več  kot  milijarda  muslimanov,  ki  izpolnjujejo 
njegove  verske  predpise  –  obredno  molitev, 
obvezno  letno  miloščino  (zekat),  post,  romanje 
(hadž) in druge dolžnosti – ne da bi v te predpise 
karkoli spreminjali ali jih popačili. 
5. ČUDEŽI IN DOKAZI NJEGOVEGA 
POSLANSTVA  
Allah podpira poslance, mir z njimi, z znamenji, 
ki pričajo o njihovem poslanstvu, in jim daje dokaze 
ter  argumente,  ki  potrjujejo  resničnost  njihovega 
sporočila. Allah je vsakemu poslancu podaril toliko 
znamenj, da bi ljudje lahko verjeli na podlagi njih. 
Najveličastnejša  znamenja  med  vsemi  pa  so  bila 
dana  našemu  Poslancu  Muhammedu,  Allahov 
blagoslov in mir z njim. Allah mu je dal Plemeniti 
Kur'an,  ki  je  trajno  znamenje  med  znamenji 
poslancev do Dneva sodbe. Prav tako ga je  podprl z 
velikimi čudeži. Nekatera od znamenj Muhammeda,  
Allahov blagoslov in mir z njim, so: 
nočno potovanje in vnebohod (isra in mi'radž), 

razcep lune, večkratno spuščanje dežja potem, ko je 
prosil svojega Gospodarja, da napoji ljudi po suši, 
množenje malo hrane in malo vode, tako da se je 
iz nje najedla ali napila velika množica ljudi, 
ter  obveščanje  o  preteklih  skritih  resnicah, 
katerih podrobnosti ni poznal nihče, ker ga je o tem 
obvestil  Allah  —  kot  so  zgodbe  poslancev,  mir  z 
njimi, z njihovimi narodi in zgodba o ljudeh v votlini 
(Ashab El-Kehf). 
Poleg tega mu je Allah razkril novice o prihodnjih 
dogodkih, ki so se pozneje uresničili, tako kot ga je 
o  tem  obvestil  Vzvišeni  —  kot  na  primer  pojav 
ognja v Hidžazu, ki so ga videli celo ljudje v Levantu, 
in tekmovanje med ljudmi v gradnji visokih stavb. 
Allah  ga  je  varoval  in  ščitil  pred  ljudmi  in 
njihovimi zarotami. 
Allah  je  izpolnil  obljube,  ki  jih  je  Poslanec, 
Allahov blagoslov in mir z njim, napovedal svojim 
družabnikom, ko jim je rekel: 

 Premagali boste Perzijce in Rimljane, in njihove 
zaklade boste porabili na Allahovi poti. 
Allah ga je prav tako okrepil z meleki (angeli), ki 
so mu bili v oporo. 
Poslanci,  mir  z  njimi,  so  svojim  narodom 
prinašali  veselo  novico  o  prihodu  Muhammeda, 
Allahov blagoslov in mir z njim. Med tistimi, ki so o 

njem  napovedovali,  so  bili  Musa  (Mojzes),  Davud 
(David),  Sulejman  (Salomon),  Isa  (Jezus),  mir  z 
njimi, in drugi izmed poslanikov potomcev Izraela. 
Kot  dokaz  njegovega  poslanstva  služijo  tudi 
racionalni  dokazi  in  prispodobe

1

,  ki  jih  sprejme 
zdrava človeška pamet. 
Vsa ta znamenja, racionalni dokazi in prispodobe 
so  razpršeni  po  celotnem  Plemenitem  Kur'anu  in 
Sunnetu. Njihovo število je preveliko, da bi jih lahko 
zajeli na enem mestu. Kdor se želi o njih podrobno 
poučiti, naj prebere Plemeniti Kur'an, knjige hadisa 
in življenjepis Poslanc, Allahov blagoslov in  mir  z 
njim, saj v njih najde zanesljive in jasne dokaze o teh 
znamenjih. 
Če  se  ta  mogočna  znamenja  ne  bi  zgodila,  bi 
njegovi  nasprotniki  izmed  Kurejšijev,  kakor  tudi 
judje in kristjani, ki so živeli na Arabskem polotoku, 
našli  priložnost,  da  bi  ga  razglasili  za  lažnivca  in 
posvarili ljudi pred njim. 
Plemeniti Kur'an je knjiga, ki jo je Allah razodel 
Poslancu Muhammedu,  Allahov blagoslov in mir z 
 

1

  Primer  tega  so  Allahove  besede:  »O,  ljudje!  Navaja  se  primer,  zato  ga 
poslušajte. Zares tisti, h katerim molite namesto k Allahu, ne bodo ustvarili 
niti muhe, četudi bi se prav vsi zbrali, da bi to storili. In če bi jim muhe kaj 
odnesle, tega ne bi mogli nikoli vzeti nazaj. Tako šibek je tisti, ki išče, in tudi 
tisti, od kogar se išče.« (Kuran, 22:73) 

njim.  To je  govor  Gospodarja  svetov,  s  katerim  je 
izzval ljudi in džine, naj prinesejo nekaj podobnega 
– ali vsaj eno samo suro, ki bi bila podobna njegovi. 
Ta  izziv  velja  vse  do  danes.  Plemeniti  Kur'an 
odgovarja  na  številna  pomembna  vprašanja,  o 
katerih se milijoni ljudi sprašujejo. Do današnjega 
dne  je  ohranjen  v  izvirnem  arabskem  jeziku,  v 
katerem je bil razodet, brez da bi se iz njega izgubila 
ena  sama  črka.  Je  veličastna  in  čudežna  knjiga, 
največja  knjiga,  ki  je  bila  razodeta  človeštvu. 
Vreden  je  branja  v  izvornem  arapskem  jeziku  ali 
branja  prevoda  njegovih  pomenov.  Kdor  ga  ne 
preuči in ne veruje vanj, je prikrajšan za vse dobro. 
Prav  tako  tudi  Sunnet  Muhammeda,  Allahov 
blagoslov in mir z njim, njegovo vodstvo in njegov 
življenjepis,  so  ohranjeni  in  prenešeni  prek 
verodostojne  verige  pripovedovalcev.  Njegovo 
življenje je zapisano, kot da bi bil med nami. Njegov 
govor je ohranjen v jeziku, v katerem je govoril  – 
arabščini  –  poleg  tega  pa  je  preveden  v  številne 
druge jezike. Plemeniti Kur'an in Sunnet Poslanca, 
Allahov  blagoslov  in  mir  z  njim,  sta  edina  vira 
islamskih predpisov in zakonodaje. 
6. VEROZAKON, S KATERIM JE PRIŠEL 
POSLANEC MUHAMMED ﷺ 
Šerijat – verozakon, s katerim je prišel Poslanec 
Muhammed,  Allahov  blagoslov  in  mir  z  njim  –  je 

verozakon  islama.  To  je  zadnji  izmed  božanskih 
verozakonov in nebeških sporočil. V svojih temeljih 
je enak verozakonom prejšnjih poslancev, četudi se 
njihove podrobnosti razlikujejo. 
Ta verozakon je popoln; primeren je za vsak čas 
in kraj. Vsebuje to, kar človeku koristi v njegovi veri 
in njegovem vsakdanu. Zajema vsa dejanja čaščenja, 
ki jih mora suženj opravljati za Allaha, Gospodarja 
svetov – kot sta obredna molitev in letna obvezna 
miloščina  (zekat).  Pojasnjuje  tudi  finančne, 
gospodarske,  družbene,  politične,  vojaške  in 
okoljske predpise, pa tudi vse druge, ki jih človek 
potrebuje v svojem življenju in na svoji poti. 
Islamski  verozakon  varuje  vero  ljudi,  njihova 
življenja,  čast,  lastnino,  razum  in  potomstvo. 
Vsebuje vsako dobroto in krepost ter opozarja na 
vsako  slabost  in  zlo.  Poziva  k  spoštovanju 
človekovega dostojanstva, k zmernosti, pravičnosti, 
iskrenosti,  čistosti,  odličnosti  in  ljubezni  –  k 
ljubezni do dobrega za druge, k ohranjanju krvi, k 
varnosti domovine in k prepovedi neupravičenega 
ustrahovanja  ljudi.  Posla  Muhammed,  Allahov 
blagoslov in mir z njim, je bil nasprotnik tiranije in 
pokvarjenosti  v  vseh  oblikah.  Bil  je  proti 
vraževerju, samotarski izoliranosti in meništvu. 
Poslanec Muhammed, Allahov blagoslov in mir z 
njim,  je  jasno  pojasnil,  da  je  Allah  počastil  in 
odlikoval človeka – tako moškega kot žensko – ter 

mu  zagotovil  njegove  polne  pravice.  Človeka  je 
naredil  odgovornega za  njegove  izbire,  dejanja  in 
ravnanja  ter  mu  naložil  odgovornost  za  vsako 
dejanje,  ki  škoduje  njemu  ali  drugim.  Moški  in 
ženska  sta  po  veri,  odgovornosti,  kaznovanju  in 
nagradi enaka. V tem verozakonu je posebna skrb 
namenjena ženski – kot materi, kot ženi, kot hčerki 
in kot sestri. 
Verozakon,  s  katerim  je  prišel  Poslanec 
Muhammed, Allahov blagoslov in mir z njim, je bil 
razodet  z  namenom,  da  varuje  razum  in 
prepoveduje  vse,  kar  ga  pokvari  —  kot  je  pitje 
alkohola.  Islam  razume  vero  kot  svetlobo,  ki 
razsvetljuje človekov um, da bi svojega Gospodarja 
častil  na  podlagi  jasnega  spoznanja  in  znanja. 
Islamska zakonodaja je povzdignila položaj razuma 
in ga osvobodila okov vraževerja in malikovanja. 
Islamski verozakon izredno spoštuje pristno in 
pravilno znanje, spodbuja znanstveno raziskovanje 
brez strasti in pristranskosti ter vabi k premisleku 
o  sebi  in  o  stvarstvu.  Pravilni  znanstveni  izsledki 
nikoli  niso  v  nasprotju  s  tem,  s  čimer  je  prišel 
Poslanec, Allahov blagoslov in mir z njim. 
V  šeriatu  ni  razlikovanja  med  ljudmi  zaradi 
spola,  rase  ali  pripadnosti  narodu.  Ni  prednosti 
enega  naroda  nad  drugim;  vsi  ljudje  so  enaki  v 
izvoru in pred zakonom. Prednost ima le tisti, ki je 
bogaboječ. Poslanec Muhammed, Allahov blagoslov 

in mir z njim, je povedal, da se vsak novorojenček 
rodi na fitri (prvotni naravni veri). Nihče se ne rodi 
z grehom niti ne nosi greha nekoga drugega. 
V islamski zakonodaji je Allah predpisal kesanje 
(tevbo): to je vračanje človeka svojemu Gospodarju 
in opustitev greha. Islam izbriše vse grehe, ki so bili 
storjeni pred njim, in tudi iskreno kesanje izbriše 
pretekle grehe. 
Zato ni nobene potrebe, da bi človek svoje grehe 
priznaval drugemu  človeku, saj  je v islamu odnos 
med  človekom  in  Allahom  neposreden.  Islam 
prepoveduje, da bi katerega koli človeka postavljali 
na  položaj  božanstva  ali  ga  delili  z  Allahom  v 
Njegovi gospodovalnosti ali božanskosti. 
Verozakon,  s  katerim  je  prišel  Poslanec 
Muhammed,  Allahov  blagoslov  in  mir  z  njim, 
razveljavlja  vse  prejšnje  verozakone.  Zakonodaja 
islama,  ki  jo  je  prinesel  Muhammed  od  Allaha,  je 
zadnja zakonodaja do Dneva sodbe in je namenjena 
vsem  ljudem.  Zato  je  razveljavila  vse,  kar  je  bilo 
pred njo, tako kot so se prejšnje  zakonodaje med 
seboj  razveljavljale.  Vzvišeni  Allah  ne  sprejme 
nobenega verozakona razen verozakona islama in 
ne sprejme nobene vere razen  islama, s  katero je 
prišel  Poslanec  Muhammed,  Allahov  blagoslov  in 
mir  z  njim.  Kdor  sprejme  katero  koli  drugo  vero 
razen islama, to od njega ne bo sprejeto. Kdor želi 
spoznati podrobnosti predpisov te zakonodaje, naj 

jih poišče  v verodostojnih knjigah, ki  pojasnjujejo 
islam. 
Cilj islamskega verozakona — tako kot cilj vseh 
božanskih  razodetij  —  je,  da  resnična  vera 
povzdigne  človeka,  da  postane  izključen  suženj 
Allaha,  Gospodarja  svetov,  in  da  ga  osvobodi 
suženjstva človeku, materializmu ali vraževerju. 
 
Islamski  verozakon je  primeren  za  vsak  čas  in 
vsak  kraj.  V  njem  ni  ničesar,  kar  bi  nasprotovalo 
resničnim koristim človeka, saj je razodet od Allaha, 
ki  najbolje  ve,  kaj  ljudje  potrebujejo.  Ljudje 
potrebujejo  zakonodajo,  ki  je  v  sebi  pravilna, 
neprotislovna,  koristna  za  človeštvo  in  ni 
človeškega izvora,  temveč je  prejeta  od Allaha  — 
zakonodajo,  ki  ljudi vodi  na pot  dobrote  in prave 
usmeritve.  Kadar  se  ljudje  pri  sporih  ravnajo  po 
njej, se njihove zadeve uredijo in se rešijo krivice, s 
katero bi si lahko škodovali med seboj. 
7. ODNOS NJEGOVIH SOVRAŽNIKOV DO 
NJEGA JE NJIHOVO PRIČEVANJE O NJEM  
Nobenega dvoma ni,  da  ima  vsak  glasnik  svoje 
sovražnike: tiste, ki mu nasprotujejo, mu stojijo na 
poti  in  odvračajo  ljudi  od  verovanja  vanj.  Tudi 
Poslanec  Muhammed,  Allahov  blagoslov  in  mir  z 
njim, je imel v času svojega življenja – in po svoji 
smrti  –  številne  nasprotnike.  Vendar  ga  je  Allah 

obvaroval pred vsemi. Kljub temu pa je od mnogih 
njegovih  sovražnikov  –  tako  iz  preteklosti  kot 
sodobnosti – prišlo strnjeno pričevanje, da je zares 
Božji  glasnik,  da  je  prišel  z  istim  sporočilom  kot 
prejšnji poslanci, mir z njimi, in da so oni vedeli, da 
je  na  resnici.  Toda  mnoge  izmed  njih  so  od 
verovanja  zadržale  različne  ovire:  ljubezen  do 
položaja, strah pred družbeno reakcijo ali bojazen 
pred  izgubo  premoženja,  ki  so  ga  pridobivali  s 
svojim položajem. 
Vsa hvala pripada Allahu, Gospodarju svetov. 
 
***

